open-index/open-wikipedia-markdown huggingface dataset:
Gregors Dešvandens

**Gregors Dešvandens** (; dzimis  Horvā, Lucernas kantonā) ir Šveices tramplīnlēcējs,  bronzas medaļas ieguvējs.

## Karjera
Starptautiskās sacensībās G. Dešvandens sāka piedalīties 2006. gadā, startējot FIS kausā. Pasaules kausā debitēja  komandu sacensībās Villingenē. Individuāli kādā no Pasaules kausa posmiem pirmo reizi startēja 2011. gada decembrī Lillehammerē. Pirmo punktu Pasaules kausa ieskaitē ieguva  Rukā, ieņemot 30. vietu sacensībās uz lielā tramplīna. 2013. gadā viņš pirmo reizi piedalījās Pasaules čempionātā. 2013. gada novembrī Klingentālē pirmo reizi iekļuva Pasaules kausa posma labāko desmitniekā individuālajās sacensībās. Savās pirmajās ziemas olimpiskajās spēlēs 2014. gadā Sočos ieņēma 25. vietu uz parastā tramplīna un 14. vietu uz lielā tramplīna. Pēc četriem gadiem olimpiskajās spēlēs Phjončhanā abās individuālajās sacensībās ieņēma attiecīgi 29. un 36. vietu.

Sākot ar 2020.—2021. gada sezonu, Dešvandens spēja nostiprināties kā Šveices komandas līderis. Tas bija saistīts arī ar faktu, ka Simona Ammana sniegums vecuma dēļ pasliktinājās un Kilians Peiers 2020. gada ziemā Šveices čempionātā guva krustenisko saišu plīsumu.  Pekinā Dešvandens ieguva 17. vietu lēcienos no parastā tramplīna un 22. vietu uz lielā tramplīna, bet komandu sacensībās ierindojās 8. vietā. 

2023. gada Eiropas spēlēs Dešvandens ieguva bronzas medaļu sacensībās uz parastā tramplīna.  Klingentālē pirmo reizi karjerā kāpa uz goda pjedestāla Pasaules kausa posmā, izcīnot otro vietu uz lielā tramplīna. 2024.—2025. gadā viņš aizvadīja savu labāko Pasaules kausa sezonu, ieņemot sesto vietu kopvērtējumā. Sezonas laikā viņš četras reizes kāpa uz goda pjedestāla, bet Četru tramplīnu turnejā ieņēma 5. vietu. 2025. gada Pasaules čempionātā Tronheimā sasniedza arī savu labāko rezultātu čempionātos, uz lielā tramplīna iegūstot 7. vietu.

 izcīnīja bronzas medaļu sacensībās uz parastā tramplīna, dalot trešo vietu ar japāņu tramplīnlēcēju Renu Nikaido.  Holmenkollenes tramplīnā Oslo izcīnīja savu pirmo uzvaru karjerā Pasaules kausa posmos.

## Rezultāti

### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Doncaster Rovers F.C.

***Doncaster Rovers Football Club*** ir profesionāls Anglijas futbola klubs no Donkasteras, Dienvidjorkšīrā, kas piedalās Anglijas trešajā spēcīgākajā futbola līgā jeb *[[EFL League One|League One]]*. Klubs savas mājas spēles aizvada *[[Eco-Power Stadium]]* stadionā, kurā ir 15 231 skatītāju vietas.

Klubs tika dibināts 1879. gadā. Klubs nekad nav spēlējis Anglijas augstākajā futbola līgā.

## Ārējās saites

*
Leyton Orient F.C.

***Leyton Orient Football Club*** ir profesionāls Anglijas futbola klubs no Leitonas, Londonā, kas piedalās Anglijas trešajā spēcīgākajā futbola līgā jeb *[[EFL League One|League One]]*. Klubs savas mājas spēles aizvada *[[Brisbane Road]]* stadionā, kurā ir 9 271 skatītāju vietas.

Klubs tika dibināts 1881. gadā. Kluba augstākais panākums ir iekļūšana Anglijas augstākajā futbola līgā jeb Pirmajā divīzijā 1962. gada.

## Ārējās saites

*
Draudzības kurgāns

thumb|Liepu aleja, kas ved uz piemiņas vietu no Latvijas puses (2019)

**"Draudzības kurgāns"** () jeb **"Draudzības uzkalns"** ir 1959. ɡadā mākslīɡi uzbērts kurgāns Zilupes upes kreisajā krastā Pasienes pagastā pie Latvijas Republikas, Krievijas Federācijas un Baltkrievijas Republikas valsts robežu saskares punkta, kas atrodas aptuveni 100 m uz dienvidiem no tā. 

## Vēsture
Piemiņas kompleksu “Draudzības uzkalns” izveidoja Latvijas PSR teritorijā un atklāja 1959. gada 3. jūlijā, lai atzīmētu 15. gadadienu kopš Sarkanās armijas iebrukuma Latvijā 1944. gada jūlijā, pārraujot Vērmahta Panteras pozīcijas papildu aizsardzības līniju gar Zilupi un 18. jūlijā šķērsojot Latvijas-Krievijas un Latvijas-Baltkrievijas robežu pie Šķaunes. Uz granīta plāksnes bija uzraksts "Draudzības uzkalns uzcelts trīs brālīgo republiku robežu satekā godinot kaujas draudzību, kas krievu, baltkrievu un latviešu partizānu asinīm saliedēta Lielā Tēvijas kara ɡados". 

Pēc Krievijas uzbrukuma Ukrainai 2022. gada 28. oktobrī Latvijas pusē demontēja uzkalna pakājē esošās piemiņas plāksnes un gājēju tiltiņu pāri robežupei. Līdz 2024. gada beigām izbūvēja žogu un robežsarɡu ceļu.


Border Triangle Belarus Latvia Russia - Hill of friendship.jpg|Piemiņas plāksne “Draudzības uzkalns” (2019)
Border Triangle Belarus Latvia Russia - View from Latvia to Belarus.jpg|Bērzu aleja ar robežas stabiem, kas ved uz piemiņas vietu no Baltkrievijas puses (2019)
Border Triangle Belarus Latvia Russia - View from Latvia to Russia.jpg|taka, kas ved uz piemiņas vietu no Krievijas puses (2019)

## Atsauces
Mansfield Town F.C.

***Mansfield Town Football Club*** ir profesionāls Anglijas futbola klubs no Mensfīldas, Notingemšīrā, kas piedalās Anglijas trešajā spēcīgākajā futbola līgā jeb *[[EFL League One|League One]]*. Klubs savas mājas spēles aizvada *[[One Call Stadium]]* stadionā, kurā ir 10 022 skatītāju vietas.

Klubs tika dibināts 1897. gadā kā *Mansfield Wesleyans*. Kluba augstākais panākums ir Trešās divīzijas čempionu tituls 1977. gadā.

## Ārējās saites

*
Kapu ezers (dabas liegums)

**Kapu ezers** ir 2004. gadā izveidots, 16,8 ha plašs dabas liegums Madonas novada Indrānu pagastā. Lieguma centrā atrodas Kapu ezers.

Liegumā atrodas divi Latvijā aizsargājami biotopi – “Mīkstūdens ezeri ar ezereņu
un/vai lobēliju un krasteņu audzēm” un “Ezeri ar šaurlapu ežgalvītes un zālainās ežgalvītes audzēm”. Liegumā atrodamas arī aizsargājamās sīkās lēpes populācijas.

Ezers ir populāra vieta atpūtai un peldēšanai, tomēr lielas ietekmes atpūtas aktivitātēm uz to nav. Vērtīga ir arī ainaviskā ezera apkārtne. Ezera krasti ir klāti ar priežu un jauktu koku mežiem.

Lielākā daļa lieguma (61%) teritorija pieder Valsts mežiem, pārējā – privātīpašuma „Ezersala” īpašniekam.

Liegums iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Evija Templetone

Evija Jayne Templetone (dzimusi 2008. gada 31. decembrī) ir angļu aktrise. Viņa ir vislabāk pazīstama ar Lauras lomu filmā „Atgriešanās Silent Hillā“ (2026) un Agnesas DeMille lomu Netflix seriālā „Trešdiena“ (2025)..

## Agrīnā dzīve
Evija Jayne Templetone piedzima Barbadosā 2008. gada 31. decembrī, angļu vecāku ģimenē. Viņai ir viena māsa, kura ir sešus gadus vecāka un ir profesionāla baleta dejotāja.Kad Templetonai bija septiņi gadi, viņa kopā ar ģimeni atgriezās Anglijā un apmetās kādā neatklātā pilsētā netālu no Londonas, kur viņa mācījās Tring Park skolas mākslas nodaļā.

## Karjera
Templeton debitēja kā aktrise 2022. gadā, iegūstot nelielas lomas BBC drāmā „Life After Life“ un Disneja filmā „Pinokio“. Pirms tam viņa bija uzstājusies izrādē „Nativity“ Lielbritānijas turnejā un izrādē „Les Misérables“ Vestendas teātros.

2023. gadā Templeton ieguva savu pirmo galveno lomu šausmu filmā „Lord of Misrule“. 2024. gadā viņa ierunāja Lauras lomu videospēles „Silent Hill 2“ pārstrādātajā versijā,  lomu, ko viņa atkārtoja šausmu filmā „Atgriešanās Silent Hillā“. 2025. gadā viņa atveidoja Agnesu DeMille Netflix komēdijas šausmu seriāla „Wednesday“ otrajā sezonā.

## Filmogrāfija

### Filma

### Televīzija

### Videospēles

## Atsauces

## Ārējās saites

*
Eiprila Greisa

**Eiprila Greisa** (angļu: *April Grace*; dzimusi 1963. gada 12. maijā) ir amerikāņu aktrise, kura plašāk pazīstama ar lomām filmās "Sirds spēlītes", "Ričarda Niksona slepkavība", "Atsitiens" un "Džokers", kā arī ar lomām seriālos "Pazudušie", "Anarhijas dēli" un "Zvaigžņu ceļš: Nākamā paaudze". 

## Dzīvesgajums un karjera
Eiprila Greisa piedzima 1963. gada 12. maijā Leiklendā, Floridā. 1978. gadā viņa pārcēlās uz Saūda Arābiju, bet vēlāk uz Londonu, kur mācījās Centrālajā vidusskolā. Pēc absolvēšanas viņa atgriezās ASV, Kalifornijā, kur iestājās Amerikas Drāmas mākslas akadēmijā Pasadīnā.

Pēc akadēmijas absolvēšanas Eiprila Greisa pārcēlās uz Ņujorku, kur 1990. gadā debitēja kā aktrise seriāla *[[Cop Rock]]* epizodē. Pēc tam, no 1990. līdz 1992. gadam, aktrise parādījās piecās seriāla "Zvaigžņu ceļš: Nākamā paaudze" epizodēs, atkārtojot savu lomu 1993. gadā vienā no *[[Star Trek: Deep Space Nine]]* epizodēm. Pēc tam sekoja epizodiskas lomas seriālos "X-faili. Slepenās lietas" un "Renegāts", kā arī filmās "Misters Bīns" un *[[Safe]]*. 1998. gadā Greisa ieguva savu pirmo lielo lomu filmā "Sirds spēlītes", un 1999. gadā, pateicoties režisoram Polam Tomasam Andersonam, viņa tika izvēlēta lomai viņa filmai "Magnolija", kur Greisa filmējās pārī ar Tomu Krūzu. Par šo lomu kopā ar pārējo aktieru sastāvu Eiprila Greisa saņēma nomināciju Ekrāna aktieru ģildes balvai.

No 2003. līdz 2004. gadam Eiprilai Greisai bija otrā plāna loma seriāla *[[Joan of Arcadia|Joan]]* *[[Joan of Arcadia|of Arcadia]]* pirmajā sezonā. 2004. gadā viņa parādījās nelielā lomā filmā "Ričarda Niksona slepkavība", bet 2005. gadā — nelielā lomā filmā "Konstantīns". 2006. gadā aktrise parādījās divās seriāla "Pazudušie" otrās sezonas epizodēs un pēc tam vienā trešās sezonas epizodē. 2013. gadā Greisa parādījās nelielā lomā filmā "Atsitiens", kā arī nelielā lomā filmā "Cietākais rieksts". 2014. gadā viņa parādījās piecās seriāla "Anarhijas dēli" epizodēs. 2014. gadā viņa atveidoja nelielu lomu filmā "Ziemas pasaka". 2016. gadā viņa atveidoja lomu trīs seriāla *[[Zoo (seriāls)|Zoo]]* epizodēs. 2019. gadā viņa parādījās nelielā lomā filmā "Džokers".

2022. gadā Eiprila Greisa parādījās seriāla "Labais ārsts" epizodē. 2025. gadā viņa atkal filmējās Pola Tomasa Andersona filmā "Cīņa pēc cīņas".

## Flmogrāfija

### Lomas filmās

### Televīzija

## Atsauces
Peterborough United F.C.

***Peterborough United Football Club*** ir profesionāls Anglijas futbola klubs no Pīterboro, Kembridžšīrā, kas piedalās Anglijas trešajā spēcīgākajā futbola līgā jeb *[[EFL League One|League One]]*. Klubs savas mājas spēles aizvada *[[London Road]]* stadionā, kurā ir 15 314 skatītāju vietas.

Klubs tika dibināts 1934. gadā. Klubam vislielākā sāncensība ir ar netālu esošajām *[[Cambridge United F.C.|Cambridge United]]* un *[[Northampton Town F.C.|Northampton Town]]* komandām.

## Ārējās saites

*
Luxury Girl

***Luxury Girl*** (), īstajā vārdā **Poļina Marčenko** (*Поли́на Ма́рченко*; dzimusi , Sanktpēterburgā, Krievijā) ir krievu videoblogere, dziedātāja, straumētāja, producente un režisore, kā arī bijusī pornoaktrise.

Plašāku popularitāti internetā viņa ieguva ar pieaugušo satura videoklipiem un aktivitāti sociālajos tīklos. Viņas video platformā *[[Pornhub]]* kopumā skatīti vairāk nekā 900 miljonus reižu.

Papildus darbībai pieaugušo industrijā *Luxury Girl* veido saturu arī citās platformās, tostarp video straumēšanas vietnēs un sociālajos tīklos, kur publicē vlogus, mūziku un dažādus izklaides video.

## Atsauces

## Ārējās saites
Moskītu krasts (filma)

**"Moskītu krasts"** () ir 1986. gada ASV drāmas filma, kuras režisors ir Pīters Vīrs, bet scenārija autors ir Pols Šreiders. Filmā galvenās lomas atveido Harisons Fords, Helēna Mirena, Rivers Fīnikss un Andrē Gregorī. Filma balstīta uz Pola Terū 1981. gada romānu ar tādu pašu nosaukumu.

Filma stāsta par ģimeni, kas pamet dzīvi ASV un dodas dzīvot Centrālamerikas džungļos. Tomēr drīz paradīze pārvēršas par antiutopiju, kad tēva uzvedība kļūst arvien agresīvāka.

Filmas "Moskītu krasts" pirmizrāde notika  un to izplatīja *[[Warner Bros.]]*. Filma saņēma pārsvarā pozitīvus kritiķu vērtējumus.

## Atsauces

## Ārējās saites
Jēkabs Dombrovskis

**Jēkabs Dombrovskis** (1880—1949) bija latviešu strēlnieku virsnieks, Latvijas Neatkarības kara dalībnieks, Latvijas Bruņoto spēku pulkvedis (1925). Lācplēša Kara ordeņa kavalieris.

## Dzīvesgājums
Dzimis 1880. gada 23. augustā Rīgā. Absolvēja Pētera reālskolu, vēlāk ieguva mērnieka izglītību. 1898. gadā iestājās Krievijas Impērijas armijā. 1901. gadā pabeidza Viļņas junkurskolu, pēc tam dienēja 116. Malojaroslavas kājnieku pulkā Rīgā. Piedalījās Krievijas—Japānas karā, tika ievainots kaujā pie Mukdenas. 1909. gadā atvaļinājās no dienesta un strādāja par mērnieku Vidzemes un Kurzemes guberņās.

Pirmā pasaules kara laikā tika atkārtoti iesaukts dienestā un iedalīts 5. Petrogradas družīnā, vēlākajā 421. pulkā Somijā. 1917. gada sākumā kopā ar 741. pulku dienēja Rīgas frontē. Tā paša gada aprīlī pārnāca uz 3. Kurzemes latviešu strēlnieku pulku, bija bataljona komandieris. Līdz kara beigām sasniedza štabskapteiņa dienesta pakāpi. Pēc tam demobilizējās.

1919. gada 6. jūnijā tika iesaukts Latvijas Pagaidu valdības bruņotajos spēkos kapteiņa dienesta pakāpē, bija Augškurzemes rajona komandants. 7. augustā tika iecelts par 3. Jelgavas kājnieku pulka komandieri, vadīja tā saformēšanu un piedalīšanos cīņās pret Sarkano armiju. 1919. gada 3. oktobrī, neskatoties uz ienaidnieka pārspēku un artilērijas apšaudi, personīgi vadīja pulka pārcēlšanos pāri Daugavai, ieņemot Līvānus un liekot pamatus tālākai Latgales atbrīvošanai. Tā paša gada oktobrī Dombrovskis tika paaugstināts par pulkvedi-leitnantu. 1920. gada 3. janvarī 3. Jelgavas kājnieku pulkam Dombrovska vadībā bija lieli nopelni frontes pārraušanā un Daugavpils atbrīvošanā.

Pēc Neatkarības kara Dombrovskis turpināja komandēt 3. Jelgavas kājnieku pulku. 1923. gadā pabeidza Vecāko virsnieku kursus. 1925. gada 22. jūnijā tika paaugstināts par pulkvedi. Kopš 1927. gada bija Jelgavas garnizona priekšnieks. 1930. gadā absolvēja Kara akadēmiskos kursus. 1934. gadā tika atvaļināts no dienesta sakarā ar maksimālā vecuma sasniegšanu. Tika piešķirta jaunsaimniecība Ozolmuižā pie Jelgavas.

Otrā pasaules kara beigās devās trimdā uz Vāciju.

Miris Eslingenā 1949. gada 17. decembrī. Apbedīts Eslingenes kapsētā.

## Apbalvojumi

* Sv. Staņislava ordenis, II, III šķira,
* Sv. Annas ordenis, III, IV šķira,
* Lāčplēša Kara ordenis, III šķira par Līvānu miesta ieņemšanu 1919. gada 3. oktobrī,
* Triju Zvaigžņu Ordenis, III šķira,
* Polijas Drošsirdības krusts.

## Atsauces

## Ārējās saites
* «timenote.info» saite
Džesa Roudsa

**Džesa Roudsa** (; dzimusi , Oregonā, ASV) ir amerikāņu pornoaktrise.

17 gadu vecumā viņa sāka strādāt par striptīzdejotāju un pozēt kailsesijās. Vēlāk, strādājot kā tīmekļa modele, viņu pamanīja pieaugušo industrijas aģents.

2012. gada augustā, neilgi pēc savas 19. dzimšanas dienas, viņa filmējās savā pirmajā pieaugušo filmu ainā studijai *Reality Kings* kopā ar aktieri Džeju Maku. Filmēšana notika Maiami.

Saskaņā ar datiem uz 2018. gadu viņa bija filmējusies vairāk nekā 100 pieaugušo filmās.

## Atsauces

## Ārējās saites
Penija Paksa

**Penija Paksa** (; dzimusi , Maiami, ASV) ir amerikāņu pornoaktrise.

Karjeru pieaugušo filmu industrijā uzsāka 2011. gadā.

## Atsauces

## Ārējās saites
Matemātiska konstante

**Matemātiska konstante** ir skaitlis, kam piešķirta fiksēta, nemainīga vērtība. Parasti konstantes apzīmē ar kādu simbolu (piemēram, burtu) vai nosauc kāda matemātiķa vārdā. Konstantes ir sastopamas ģeometrijā, skaitļu teorijā, statistikā un citās matemātikas nozarēs.

Pretējais jēdziens konstantei, skaitlis, kas var pieņemt dažādas vērtības, ir mainīgais. Atšķirībā no fizikālām konstantēm, matemātiskās konstantes ir definētas neatkarīgi no jebkādiem fizikāliem mērījumiem, un tām nav mērvienību.

## Dažas būtiskas konstantes

## Atsauces

## Ārējās saites
* ''MathWorld'' ieraksts
Gāzijābāda

**Gāzijābāda** (, ; ) ir liela pilsēta Indijas ziemeļos, Utarpradēšas štata ziemeļrietumu daļā, tieši uz austrumiem no Deli. Tā ir Gāzijābādas apgabala administratīvais centrs un viena no nozīmīgākajām pilsētām šajā reģionā. Pilsēta ietilpst Indijas Nacionālās galvaspilsētas reģionā (*National Capital Region*, NCR) un ir cieši saistīta ar Deli metropoles aglomerāciju. Vēsturiski Gāzijābāda attīstījās kā Deli piepilsēta, bet mūsdienās tā ir nozīmīgs dzīvojamais, industriālais un transporta centrs Ziemeļindijā.

Gāzijābāda ir arī viens no svarīgākajiem industriālajiem un komerciālajiem centriem Utarpradēšā. Pilsētā koncentrējas ražošana, tirdzniecība, transporta infrastruktūra un pakalpojumu sektors, kas nodrošina tās būtisko lomu reģiona saimniecības attīstībā un urbanizācijas procesos.

## Atsauces

## Ārējās saites
Māra Ulme

**Māra Ulme** (dzimusi  Rīgā) ir latviešu dzejniece.

## Biogrāfija
Latvijas Universitātē ieguvusi Humanitāro zinātņu bakalaura grādu.

Pirmā dzejas publikācija 2019. gadā, pēc tās regulāri publicējusies dažādos literatūras žurnālos, piemēram "Avīzes Nosaukums", "Domuzīme", "KonTEKSTS", "Punctum", "Satori", "Strāva" un "Žoklis".

2023. gadā kopā ar Kristianu Rozīti iznākusi dzejas fotogrāmata "vērot kā koki aug" (autorizdevums), savukārt 2025. gadā — Ulmes debijas dzejas krājums "ar tevi notiks kas labs" (Punctum).

Kopš 2023. gada kopā ar Elīnu Vendiju Rībenu vada literatūras radio raidījumu "Bron–Hīts". 2024. gadā piedalījusies koncertizrādē "Atkapusvētki". 2025. gadā Ulmes dzejolis "Autobiogrāfija" iekļauts žurnāla "Strāva" izdotajā kopkrājumā "Atbildes".

Viena no mēnešraksta "Avīzes Nosaukums" dibinātājām un redaktorēm, galvenā redaktore 11. numuram ar tēmu "cilvēciņi, Cilvēciņi, CILVĒCIŅI".

## Atsauces
Laura Pirovano

**Laura Pirovano** (; dzimusi  Trento) ir itāļu kalnu slēpotāja. Viņa specializējas ātruma disciplīnās nobraucienā un supergigantā, dažkārt startē arī milzu slalomā.

## Karjera
16 gadu vecumā Pirovano sāka startēt starptautiskās FIS sacensībās, sākotnēji piedaloties visās disciplīnās. Viņa piedalījās 2015. gada Eiropas jaunatnes olimpiskajā festivālā un izcīnīja sudraba medaļu milzu slalomā. Pasaules kausā debitēja  milzu slaomā, pirmajā braucienā ieņēma 41. vietu un nekvalificējās otrajam braucienam. 2017. gadā kļuva par pasaules junioru čempioni milzu slalomā. Līdz ar to viņa ieguva tiesības piedalīties Pasaules kausa sezonas noslēgumā Espenā, kur ieņēma 23. vietu. Savus pirmos Pasaules kausa punktus viņa ieguva 2017. gada oktobrī Zeldenē, milzu slalomā finišējot 19. vietā.

Pasaules čempionātā Pirovano pirmo reizi piedalījās 2021. gadā Kortīnā d'Ampeco un labāko individuālo rezultātu sasniedza nobraucienā, ieņemot 12. vietu. Startēja arī komandu sacensībās, kur iekļuva ceturtdaļfinālā un ieņēma astoto vietu. 2020.—2021. gada sezonā trīs reizes izcīnīja vietas labāko sešiniekā Pasaules kausa posmos un ierindojās sestajā vietā nobrauciena kopvērtējumā.  īsi pirms sezonas sākuma viņa treniņa laikā Zeldenē piedzīvoja kritienu, pārrāva kreisā ceļa priekšējo krustenisko saiti un izlaida visu sezonu.

Pirovano atgriezās sacensībās 2022. gada decembrī. Viņa ātri atguva savu vietu pasaules elites vidū un regulāri finišēja labāko desmitniekā.  viņa ieguva 5. vietu supergigantā un 6. vietu nobraucienā. Komandu kombinācijā nobraucienā ieņēma trešo vietu, bet viņas komandas biedrene Martina Peterlīni slalomā nefinišēja. Viņas pirmais goda pjedestāls Pasaules kausa posmos tika sasniegts 2026. gada 6. martā, kad viņa uzvarēja nobraucienā Fasas ielejā ar vienas sekundes simtdaļas pārsvaru pār Emmu Aiheri. Nākamajā dienā viņa atkārtoja šo panākumu, svinot savu otro uzvaru Pasaules kausā. Viņa uzvarēja arī sezonas pēdejā posma nobraucienā Lillehammerē un līdz ar to kļuva par kopvērtējuma uzvarētāju šajā disciplīnā.

## Rezultāti

### Olimpiskās spēles

### Pasaules čempionāts

## Atsauces

## Ārējās saites
Marlēne Fihtnere

**Marlēne Fihtnere** (; dzimusi  Minhenē) ir vācu biatloniste.

## Karjera
M. Fihtnere pārstāv slēpošanas klubu *SC Traunstein* un trenējas Rūpoldingas bāzē pie Andreasa Birnbahera. Viņas starptautiskā debija notika 2020. gada ziemas jaunatnes olimpiskajās spēlēs, kur viņa ieņēma 16. vietu sprintā, 25. vietu individuālajā distancē un 7. vietu jauktajā stafetē. 2022. gadā viņa ieguva sudraba medaļu stafetē Pasaules čempionātā jauniešiem Soldželholovā. 2022.—2023. gada sezonā Fihtnere sāka startēt IBU kausā junioriem. 2023. gada Eiropas čempionātā junioriem Madonā viņa izcīnīja divas bronzas medaļas: iedzīšanā un 1+1 jauktajā stafetē. Tajā pašā gadā Pasaules čempionātā junioriem Ščučinskā kļuva par čempioni stafetē.

2024. gadā debitēja starptautiskā līmenī pieaugušo sacensībās, piedaloties Eiropas čempionātā Brezno, kur viņa ieguva 5. vietu iedzīšanā. 2024. gada Pasaules junioru čempionātā Otepē viņa ieguva vēl divas medaļas  — zeltu stafetē un sudrabu jauktajā stafetē. Viņas 2024.—2025. gada sezona sākās ar augstvērtīgiem rezultātiem IBU kausā, tostarp uzvaru Geilo. Pasaules kausa sacensībās debitēja  Hohfilcenē. 2025. gada Eiropas čempionātā Martello ieguva sudrabu individuālajā distancē un zeltu sieviešu stafetē. Pēc gada Eiropas čempionātā Šūšenā izcīnīja sudraba godalgu stafetē.

2026. gada martā Pasaules kausa posmā Kontiolahti viņa divreiz laboja savu personisko rekordu, vispirms ieņemot 5. vietu individuālajā distancē, bet pēc tam finišējot 4. vietā distancē ar kopēju startu.

## Karjeras rezultāti

### Pasaules kausa kopvērtējums

### Pasaules čempionāts jauniešiem un junioriem

## Atsauces

## Ārējās saites
Kollenjo

**Kollenjo** (, , ) ir pilsēta un komūna Itālijas ziemeļos, Pjemontas reģionā, uz rietumiem no Turīnas. Administratīvi tā ietilpst Turīnas metropolē, kas apvieno Turīnu un tās apkārtējās teritorijas vienotā pārvaldības struktūrā. Kollenjo funkcionē kā Turīnas piepilsēta. Pilsētas attīstība cieši saistīta ar Turīnas saimniecības un urbāno izaugsmi, un tā ieņem nozīmīgu vietu reģiona apdzīvojuma, transporta un saimnieciskās dzīves sistēmā.

## Atsauces

## Ārējās saites
Jēlehtme

**Jēlehtme** () ir ciems Igaunijas ziemeļos, Harju apriņķa Jēlehtmes pagasta administratīvais centrs. Atrodas Jēlehtmes upes krastos, ziemeļos no Tallinas—Narvas šosejas (E20), aptuveni 25 kilometrus uz austrumiem no Tallinas.

## Vēsture
Jēlehtme ir viena no senākajām dokumentētajām apdzīvotajām vietām reģionā; tā pirmo reizi minēta 1241. gadā Dānijas zemes grāmatā kā *Jeeleth*. Jau 13. gadsimta sākumā šeit tika izveidota kristiešu draudze un uzcelta baznīca, kas vēlāk kļuva par nozīmīgu garīgo centru visā Ziemeļigaunijā. Ciems vēsturiski veidojies ap mācītājmuižu (*Jeglecht*).

## Apskates objekti
Jēlehtmes Svētās Jaunavas Marijas baznīca ir viena no senākajām baznīcām Harju apriņķī, sākotnēji celta ap 1220. gadu. Tā vairākkārt pārbūvēta un atjaunota pēc ugunsgrēkiem, pēdējoreiz 1912. gadā pēc arhitekta Frīdriha Vendta projekta. Ciems atrodas Rebalas vēstures un kultūras rezervāta teritorijā. Netālu no baznīcas atrodas unikāli dzelzs laikmeta akmens krāvumu kapi (*kivikalmed*), kas tika atklāti ceļa paplašināšanas laikā un ir vieni no vecākajiem šāda veida pieminekļiem Igaunijā. Turpat atrodas arī Rebalas muzejs. Jēlehtmes pasta stacija savulaik apkalpoja Pēterburgas—Tallinas—Rīgas pasta traktu.

## Sabiedrība
Jēlehtmē atrodas pagasta administrācija, pasts un tautas nams.

## Atsauces

## Ārējās saites

* Jēlehtmes pagasta oficiālā vietne (igauniski)
Ruslan Saberov

**Ruslans Jurjevičs Saberovs**, Jurija Saberova dēls, dzimis 1988. gada 17. janvārī Maskavā, ir rokmūziķis, dziesmu autors un krievu aktieris komponists.

## Biogrāfija

Ruslans Saberovs dzimis 17. janvārī Maskavā. Kopš bērnības viņš aizrautīgi interesējās par mūziku. Viņš apmeklēja mūzikas skolu ģitāras klasē, bet vienmēr vēlējās būt bundzinieks. Tajā pašā laikā viņš mācījās spēlēt bungas Maskavā, Rock-Lyzeum Krasny Khimik. 2011. gadā viņš absolvēja. Viņš izmēģināja dažādus mūzikas stilus, no grandža un regeja līdz popmūzikai.

## Muzikālā darbība

Maskavas pankroka grupas C8 un grupas Anastasia Kobesh & Ruslan Saberov bundzinieks, kā arī solo mākslinieks ar vārdu Ruslan Saberov

### C8

Grupa C8 ir regulārs dalībnieks visos lielākajos Krievijas roka festivālos, piemēram, (1999-2019), Emmaus, Vozdukh, Ai Fest, Motorola, KUBANA. 2016. gadā grupa C8 piedalījās lielākajā Somijas roka festivālā Ilosaarirock. 2020. gada jūnijā grupa C8 atgriezās Eiropā, lai atzīmētu grupas 20. gadadienu.

### Studijas albumi

**Life and Death Ruslan Saberov** (2023)

* "Fucking Punk Rock, Yes It's Pop" (Singls 2024)

* "Достал, сәғәтте хочу!!!" (2023)

* "Skacore" (2024)

* "Louder and Angrier"(2024)

* "Happy Idiot" EP (2024)

* "Scary Story" (2024) Kopīgs albums ar Anastasiju Kobišu

### Filmas

* **Mūziķis ir komponists un ir rakstījis mūziku Krievijas filmām**:

* Izliecies par manu vīru 2025

* Aija 2021

* Zvērests 2020

* Zibakcija 2020

Mūzika un vārdi **Ruslans Saberovs**

## Apbalvojumi

Anastasia Kobesh & Ruslan Saberov "Chartova Dyuzhina" - "Vzlom" Pobeda

## Videoklipi

* Never Forget Tony (Veltījums Tonijam Slijam)

**Vārdi un mūzika: Ruslans Saberovs un Vjačeslavs Seļezņevs**

* Vokāls (Jevgeņijs Firsovs)

* Ģitāra (Vjačeslavs Seļezņevs)

* Basģitāra (Nikolajs Merenkovs)

* Bungas (Ruslans Saberovs)

Veltīts Tonijam Slijam.

Pilns vārds: Anthony James Sly ir amerikāņu dziedātājs, dziesmu autors un ģitārists, vislabāk pazīstams kā epohālās pankroka grupas No Use For a Name līderis.

Viņš dzimis 1970. gada 4. novembrī un nomira 2012. gada 31. jūlijā 41 gada vecumā.

## Tony Sly veltījums

* **Ruslans Saberovs It Doesn’t Hurt Me [[Tony Sly]] Tribute**

## Atsauces

:Category:Music groups

:Category:Rock musicians

:Category:Punk rock

:Category:Discographies

:Category:Russian rock musicians

:Category:Rock musicians by alphabetical order
Maltuves purvs

**Maltuves purvs,** agrāk arī **Laugas purvs**, ir purvs Ropažu novada Garkalnes un nedaudz arī Ropažu pagasta teritorijā, mežu masīvā starp Krievupi un Tumšupi ap 30 kilometrus uz ziemeļaustrumiem no Rīgas. Tas ir lielākais purvs šajā Pierīgas daļā.

## Klasifikācija
Maltuves purvs pieder pie augsto un pārejas tipa purvu kompleksiem. Purva ekosistēmā dominē sfagnu sūnas, kas uzkrāj ūdeni un veido kūdras masu.

## Teritorija
Daļa purva, galvenokārt ziemeļdaļā, ir meliorēta, un tajā agrāk iegūta kūdra. Pašlaik tā iegūta netiek, esošā iespējamā ieguves platība ir 431 hektārs.Garkalnes un 66 hektāri Ropažu pagastā. Saglabājušies transportceļu uzbērumi, ziemeļdaļā no rietumu puses pa purvu ved mašīnām daļēji izbraucams ceļš. Mitrākajā daļā ir slīkšņas. Lai stabilizētu mitruma režīmu, ap to noteikta 50 metru aizsargjosla. Purva kopplatība pēc LĢIA ir 445 hektāri, taču mežistrādes un kūdras uzskaites dokumentos tam pieskaita arī citas teritorijas tā apkaimē.

## Izmantošana
Sausākās un nosusinātās Maltuves purva daļas gar malām ir apmežotas un faktiski vairs nav purvs, taču tiek ieskaitītas tā teritorijā. Purva teritorija un gandrīz visa apkārtējā zeme pieder Rīgas mežiem un Latvijas valsts mežiem, kuri purva mežainajā daļā, īpaši dienvidos, veic cirtnes un atjauno priedes. Purvā notiek medības, ir vairāki medību torņi.

Purvs ir galvenā dzērveņu lasīšanas vieta Garkalnes pagastā.

Purvā dažādos gadalaikos gan pašvaldība, gan privātas firmas organizē pārgājienus.

## Attēli

Maltuves purva meliorētā ziemeļdaļa 2020-07-15 (4).jpg|Mākslīgs ugunsdzēšanas dīķis pie autoceļa.
Maltuves purvā.jpg
Maltuves purva meliorētā ziemeļdaļa 2020-07-15 (1).jpg|Meliorētā ziemeļdaļa vairs maz atgādina purvu
Maltuves purva meliorētā ziemeļdaļa 2020-07-15 (6).jpg
Maltuves purva meliorētā ziemeļdaļa 2020-07-15 (2).jpg|Sausās vasarās grāvji izžūst
Maltuves purva meliorētā ziemeļdaļa 2020-07-15 (5).jpg


## Atsauces

## Ārējās saites
2026. gada Pasaules čempionāts vieglatlētikā telpās

**2026. gada [[Pasaules čempionāts vieglatlētikā telpās]]** bija 21. pasaules čempionāts vieglatlētikā telpās, ko organizēja *[[World Athletics]]*. Čempionāts notika Toruņā, Polijā, no 20. līdz 22. martam. Sacensības tika aizvadītas Toruņas arēnā.

Polija Pasaules čempionātu vieglatlētikā telpās rīkoja otro reizi. 2014. gadā čempionāts notika Sopotā. Toruņā iepriekš ir noticis 2021. gada Eiropas čempionāts vieglatlētikā telpās. Čempionātā trīs dienu sacensībās tika izcīnīti medaļu komplekti 27 disciplīnās (13 vīriešiem un 13 sievietēm un 1 jauktajām komandām). Visvairāk zelta medaļu (5) ieguva ASV sportisti, viņi izcīnīja arī visvairāk medaļu kopumā (18). Latviju pārstāvēja tikai trīssoļlēcēja Rūta Kate Lasmane, kas ieņēma 12. vietu.

## Sacensību kalendārs
*Sacensību sākuma laiki norādīti pēc [[Austrumeiropas laiks|Latvijas laika]] ([[UTC+2]])*.

## Rezultāti

### Vīrieši

### Sievietes

### Jaukti

## Medaļu kopvērtējums

## Latvijas sportisti
Latviju pasaules čempionātā pārstāvēja viena sportiste — trīssoļlēcēja Rūta Kate Lasmane.

## Atsauces

## Ārējās saites

*
Ūlu

**Ūlu** () ir ciems Igaunijas dienvidrietumos, Pērnavas apriņķa Hēdemēstes pagasta administratīvais centrs. Ciems atrodas Uras upītes krastos Pērnavas līča piekrastes tuvumā, abpus Tallinas—Pērnavas—Rīgas šosejai (E67), aptuveni 15 kilometrus uz dienvidiem no Pērnavas.

## Vēsture
Ūlu vēsturiski veidojusies ap Ūlu muižu (*Uhla*). Muiža rakstiskajos avotos pirmo reizi minēta 1514. gadā. 19. gadsimtā muiža piederēja fon Stālu dzimtai, un barona Kristiāna Hieronīma fon Stāla laikā šeit tika izveidots grezns muižas ansamblis un plašs parks. 1880. gadā muižā viesojās Krievijas imperators Aleksandrs II, kuram par godu tika uzcelta neliela memoriālā baznīca.

Padomju laikā Ūlu bija *Soomra* kolhoza centrs, kas veicināja ciema attīstību un mūsdienu apbūves veidošanos. Kopš 2017. gada administratīvi teritoriālās reformas, kad tika apvienoti Hēdemēstes un Tahkurannas pagasti, Ūlu kļuva par jaunā, paplašinātā pagasta centru.

## Apskates objekti
* Ūlu muižas parks: valsts aizsargājams dabas piemineklis. Parkā aug vairākas svešzemju koku sugas un atrodas fon Stālu dzimtas kapi. No muižas galvenās ēkas saglabājušās tikai drupas, taču ir redzamas vairākas saimniecības ēkas.
* Ūlu baznīca: neliela baznīca ciema ziemeļu daļā, celta 19. gadsimta otrajā pusē.

## Sabiedrība
Kā administratīvais centrs, Ūlu nodrošina plašu pakalpojumu klāstu apkārtnes iedzīvotājiem. Ciemā atrodas pagasta pārvalde, Ūlu pamatskola, bērnudārzs, bibliotēka, kultūras nams un ģimenes ārsta prakse.

## Atsauces

## Ārējās saites

* Hēdemēstes pagasta oficiālā vietne (igauniski)
Kurepalu

**Kurepalu** () ir ciems Igaunijas dienvidaustrumos, Tartu apriņķa Kastres pagasta administratīvais centrs. Ciems atrodas pie Meru upes un Kurepalu ezera aptuveni 12 kilometrus uz dienvidaustrumiem no Tartu.

## Vēsture
Kurepalu ir salīdzinoši jauna apdzīvota vieta, kas sāka straujāk attīstīties 20. gadsimta sākumā kā vasarnīcu rajons un atpūtas vieta Tartu iedzīvotājiem. Ciems vēsturiski atradās Hāslavas muižas teritorijā. 

Pēc 2017. gada administratīvi teritoriālās reformas, apvienojot Hāslavas, Meksas un Vinni pagastus, tika izveidots Kastres pagasts, un Kurepalu kļuva par tā jauno administratīvo centru, pateicoties tās centrālajai atrašanās vietai un labajai infrastruktūrai.

## Sabiedrība
Ciemā atrodas Kastres pagasta pārvaldes ēka, bibliotēka un jauniešu centrs.

## Atsauces

## Ārējās saites

* Kastres pagasta oficiālā vietne (igauniski)
Sēre (Kihnu)

**Sēre** () ir ciems Igaunijas dienvidrietumos, Pērnavas apriņķa Kihnu pagasta administratīvais centrs, kā arī iedzīvotāju skaita ziņā lielākais ciems uz salas. Sēre atrodas Kihnu salas ziemeļu daļā.

## Sabiedrība un infrastruktūra
Ciemā atrodas pasts un vienīgais pārtikas veikals. Pagasta pārvalde, skola, muzejs, tautasnams un bibliotēka atrodas salas centrā Linakilas ciema teritorijā, bet baznīca — Lemsi ciema teritorijā.

Sēres ciema teritorijā atrodas arī Kihnu lidlauks, kas nodrošina gaisa satiksmi ar Pērnavu un Roņu salu, īpaši ziemas mēnešos, kad prāmju satiksme ledus dēļ var būt apgrūtināta.

## Vēsture
Ciems vēsturiski veidojies salas augstākajā un sausākajā daļā. Tā apbūvei raksturīgas tradicionālās Kihnu zemnieku sētas, kuras bieži vien ir saglabājušas savu vēsturisko plānojumu un arhitektūru. Sēre ir viens no četriem salas vēsturiskajiem ciemiem (līdzās Linakilai, Lemsi un Rotsikilas ciemiem).

## Kultūra
Sēres ciemā visizteiktāk jūtama Kihnu kopienas dzīvā tradīcija — sievietes ikdienā valkā tradicionālos austos svārkus (*kört*), un šeit regulāri notiek tradicionālie kultūras pasākumi, koncerti un amatnieku tirgi.

## Atsauces

## Ārējās saites

* Kihnu pagasta oficiālā vietne (igauniski)
Ruhnu (ciems)

**Ruhnu** () ir ciems Igaunijas dienvidrietumos, Roņu salā, kas ietilpst Sāres apriņķī. Tas ir salas un Ruhnu pagasta administratīvais centrs un vienīgā apdzīvotā vieta uz salas. Ciems atrodas salas centrālajā daļā, augstākajā un sausākajā vietā.

## Vēsture
Roņu salas vēsture ir unikāla ar to, ka līdz pat 1944. gadam to apdzīvoja gandrīz tikai un vienīgi Igaunijas zviedri. Ruhnu ciems bija salas ekonomiskais un garīgais centrs, kurā atradās tradicionālās zviedru zemnieku sētas. Vēsturiskais ciema plānojums atšķīrās no igauņu ciemiem — tas bija blīvi apbūvēts rindu ciems.

## Apskates objekti
* Ruhnu vecā baznīca (Sv. Magdalēnas baznīca): celta 1644. gadā, tā ir senākā saglabājusies koka celtne Igaunijā. Baznīcas interjerā atrodas unikāli 17. gadsimta mākslas priekšmeti.
* Ruhnu jaunā baznīca: mūra baznīca, celta 1912. gadā blakus vecajai koka baznīcai.
* Roņu salas bāka: atrodas salas augstākajā punktā — Haubi kalnā. Bāka tika izgatavota Francijā pēc Gistava Eifeļa biroja projekta un uzstādīta 1877. gadā.
* Roņu salas muzejs: iepazīstina ar salas zviedru vēsturi, roņu medību tradīcijām un unikālo dabu.

## Sabiedrība un infrastruktūra
Ruhnu ciems nodrošina visas salas funkcionēšanu. Šeit atrodas pagasta pārvalde, pamatskola, bibliotēka, tautas nams, pasts un vienīgais salas veikals. Dienvidaustrumos no ciema atrodas Ruhnu lidlauks un Ringsu osta, kas nodrošina satiksmi ar Pērnavu, Kuresāri.

## Atsauces

## Ārējās saites

* Ruhnu pagasta oficiālā vietne (igauniski)
Hullo

**Hullo** () ir ciems Igaunijas rietumos, Vormsi salā, Lēnes apriņķa Vormsi pagasta administratīvais centrs. Ciems atrodas salas dienvidu daļā, netālu no Hullo līča piekrastes.

## Vēsture
Tāpat kā pārējā Vormsi sala, arī Hullo vēsturiski bijusi Igaunijas zviedru apdzīvota vieta. Rakstiskajos avotos ciems pirmo reizi minēts 1540. gadā. Hullo vienmēr ir bijusi salas sabiedriskais centrs, pateicoties baznīcas un vēlāk arī pašvaldības iestāžu atrašanās vietai. 1944. gadā gandrīz visi salas zviedru iedzīvotāji devās bēgļu gaitās uz Zviedriju.

## Apskates objekti
* Vormsi Svētā Olava baznīca: celta 14. gadsimtā, tā ir viens no salas nozīmīgākajiem vēstures pieminekļiem. Baznīcai nav torņa, un tās interjerā saglabājušies unikāli viduslaiku mākslas elementi.
* Vormsi kapi: atrodas blakus baznīcai un ir pazīstami ar pasaulē lielāko saglabājušos akmens riņķa krustu jeb saules krustu kolekciju (vairāk nekā 330 krustu). Tie liecina par salas zviedru unikālo apbedīšanas kultūru.
* Parvelepas muižas drupas: netālu no ciema atrodas kādreizējās muižas paliekas.

## Sabiedrība un infrastruktūra
Kā salas administratīvais centrs, Hullo nodrošina pamatpakalpojumus visiem salas iedzīvotājiem un viesiem. Ciemā atrodas pagasta pārvalde, Vormsi pamatskola, bērnudārzs, bibliotēka, tautas nams, pasts un viens no diviem salas veikaliem. Ciema dienvidu nomalē atrodas Vormsi lidlauks. Aptuveni 4 kilometrus uz dienvidaustrumiem no Hullo atrodas Svibi osta, kas nodrošina regulāru prāmju satiksmi ar Rohukilu kontinentālajā daļā.

## Atsauces

## Ārējās saites

* Vormsi pagasta oficiālā vietne (igauniski)
Stevenage F.C.

***Stevenage Football Club*** ir profesionāls Anglijas futbola klubs no Stīvenidžas, Hārtfordšīrā, kas piedalās Anglijas trešajā spēcīgākajā futbola līgā jeb *[[EFL League One|League One]]*. Klubs savas mājas spēles aizvada *[[Broadhall Way]]* stadionā, kurā ir 7 318 skatītāju vietas.

Klubs tika dibināts 1976. gadā.

## Ārējās saites

*
Kristīne Pāže

**Kristīne Pāže** (dzimusi  vai ) ir latviešu mūziķe, dziesmu autore un grupas “Kautkaili” soliste. Mūzikā viņa debitēja pusaudzes gados, plašākai auditorijai kļūstot pazīstama ar skatuves vārdu Kiki realitātes šovā *“Okartes skatuve 2”* (2012). Lai gan šovs deva pirmo atpazīstamību, Kristīne vēlāk apzināti mainīja savu muzikālo virzienu, pievēršoties nobriedušākam, neatkarīgam skanējumam.

Pēc vidusskolas Kristīne studēja multimediju dizainu Kopenhāgenas Biznesa akadēmijā (*Copenhagen Business Academy*) Dānijā. Šīs studijas būtiski ietekmēja viņas radošo rokrakstu – viņa mūziku uztver vizuāli, kas spilgti atspoguļojas “Kautkaili” videoklipu estētikā un pārdomātajos koncertu vizuālajos risinājumos.

2025. gadā Kristīne pārstāvēja Aizkraukles sudrabpelēko kori TV šovā "Koru kari", kurā dabūja 3. vietu.

Kopš 2018. gada Kristīne ir galvenā vokāliste grupā "Kautkaili" ar Didzi Bardovsku un Kristu Krūskopu.

## Atsauces
Lilija Filipsa

**Lilliana "Lilija" Deizija Filipsa** (; dzimusi , Dārbišīra) ir angļu pornoaktrise un tiešsaistes satura veidotāja.

Plašāku uzmanību viņa ieguva 2024. gadā pēc provokatīva satura publicēšanas platformā *[[OnlyFans]]*, kas izraisīja plašu sabiedrības un mediju reakciju. Notikumu dokumentēja *[[YouTube]]* satura veidotājs Džošs Pīterss dokumentālajā filmā *I Slept with 100 Men in One Day*. Lai gan dokumentālo materiālu atzinīgi novērtēja, Filipsa un platforma *OnlyFans* saņēma ievērojamu kritiku. Filipsa publiski aizstāvēja gan savu profesiju, gan šo projektu, vēlāk paziņojot par plāniem realizēt līdzīgus, vēl apjomīgākus projektus.

Viņa ir sadarbojusies ar citiem digitālā satura veidotājiem, tostarp *OnlyFans* autori Boniju Blu.

Filipsa sevi identificējusi kā feministi un kā ietekmes avotus minējusi tādas pieaugušo industrijas aktrises kā Railiju Rīdu, Kazumi un Andželu Vaitu.

## Atsauces

## Ārējās saites
Kazumi

***Kazumi*** (; dzimusi , Losandželosā) ir amerikāņu pornoaktrise un tiešsaistes satura veidotāja.

Plašāku atpazīstamību viņa ieguva ar aktivitāti platformā *[[OnlyFans]]* un citos sociālajos tīklos, kur publicē pieaugušo saturu un interaktīvus materiālus saviem sekotājiem.

## Atsauces

## Ārējās saites
Andžela Vaita

**Andžela Vaita** (; dzimusi , Sidnejā) ir austrāliešu pornoaktrise, režisore un producente.

Vaita 2010. gadā absolvēja Melburnas Universitāti ar pirmās klases izcilības grādu dzimumu studijās. Studiju laikā viņa pētīja sieviešu pieredzi Austrālijas pornogrāfijas industrijā. Viņas bakalaura darbs *The Porn Performer: The Radical Potential of Pleasure in Pornography* publicēts 2017. gadā krājumā *The Routledge Companion to Media, Sex and Sexuality*.

2014. gadā viņa paziņoja, ka vēlētos atgriezties universitātē, lai iegūtu doktora grādu un paplašinātu savus pētījumus, iekļaujot plašāku nozares pārstāvju loku.

## Atsauces

## Ārējās saites
Savanna Bonda

**Savanna Bonda** (; dzimusi , Melburnā) ir austrāliešu pornoaktrise, modele un tiešsaistes satura veidotāja.

Plašāku atpazīstamību viņa ieguva pieaugušo industrijā, kā arī ar aktivitāti sociālajos tīklos un platformās kā *[[OnlyFans]]*.

## Atsauces

## Ārējās saites
Parkūrs

thumb|Parkūriste pārlec pāri margai
**Parkūrs** () ir fiziskās sagatavotības un kustību disciplīna, kuras mērķis ir pēc iespējas efektīvāk pārvietoties no viena punkta uz citu, pārvarot dažādus šķēršļus apkārtējā vidē. Tas ietver skriešanu, lēkšanu, kāpšanu, līdzsvara saglabāšanu un citas kustības, kas ļauj ātri un plūstoši pārvietoties gan pilsētvidē, gan dabā.
thumb|Deivids Bells — franču aktieris, filmu horeogrāfs un kaskadieru koordinators
Parkūrs radās 20. gadsimta beigās Francijā, to attīstīja Deivids Bells un viņa domubiedri, iedvesmojoties no militārajām treniņu metodēm, īpaši no *parcours du combattant* sistēmas. Laika gaitā tas kļuva populārs visā pasaulē, īpaši pateicoties filmām, reklāmām un interneta video.

Parkūra pamatā ir efektivitāte, kontrole un drošība. Tā galvenie principi ietver kustību ekonomiju, spēju pielāgoties videi, fizisko un mentālo attīstību, kā arī šķēršļu pārvarēšanu bez lieka riska. Šajā disciplīnā tiek izmantotas dažādas tehnikas, piemēram, lēcieni, pārrāpšanās pāri šķēršļiem (*vaults*), sienu kāpšana (*wall run*), nolēcieni un piezemēšanās, kā arī līdzsvara kustības.

Parkūrs bieži tiek salīdzināts ar *freerunning*, taču atšķirībā no tā parkūrs koncentrējas uz maksimālu efektivitāti kustībā, nevis uz vizuālu izteiksmīgumu vai akrobātiku. Lai gan parkūrs var būt fiziski prasīgs un potenciāli bīstams, pareiza tehnika, pakāpeniska apmācība un drošības ievērošana būtiski samazina traumu risku.

## Atsauces

## Ārējās saites
Ø

thumb|Burts "Ø"
**Ø** (**ø**) ir grafēma un burts latīņu alfabētā, kas tiek lietots vairākās Ziemeļeiropas valodās, īpaši dāņu un norvēģu valodā, kur tas ir patstāvīgs patskaņa burts ar savu vietu alfabētā. Tas parasti apzīmē priekšējo noapaļoto patskani (fonētiski [ø] vai [œ]).

Burts "Ø" ir cēlies no latīņu burta "O", pievienojot tam slīpsvītru, kas vēsturiski tika izmantota, lai norādītu uz modificētu skaņu vai atšķirīgu izrunu. Atšķirībā no ligatūrām, piemēram, "Æ" vai "Œ", "Ø" netiek uzskatīts par divu burtu kombināciju, bet gan par atsevišķu grafēmu.

Papildus valodniecībai simbols "Ø" tiek izmantots arī citās nozarēs, piemēram:

* matemātikā kā apzīmējums tukšai kopai (lai gan biežāk lieto simbolu ∅),
* inženierzinātnēs un tehniskajā rasēšanā diametra apzīmēšanai.

## Ārējās saites
Ādolfs Butenants

**Ādolfs Frīdrihs Johans Butenants** (; dzimis , miris ) bija vācu bioķīmiķis un viens no ievērojamākajiem 20. gadsimta hormonu ķīmijas pētniekiem. 1939. gadā viņam kopā ar Leopoldu Ružičku tika piešķirta Nobela prēmija ķīmijā par pētījumiem dzimumhormonu jomā. Butenanta zinātniskā darbība galvenokārt bija veltīta steroīdu un dzimumhormonu ķīmijai; viņš izolēja un raksturoja vairākus nozīmīgus hormonus, tostarp esteronu, androsteronu un progesteronu, kā arī pētīja to ķīmisko struktūru un sintēzi.

Viņa pētījumi būtiski veicināja izpratni par hormonālajiem procesiem organismā un ietekmēja bioķīmijas un endokrinoloģijas attīstību, padarot viņu par vienu no nozīmīgākajām personībām šajā zinātnes jomā.

## Ārējās saites
Å

thumb|Burts "Å"
**Å** (**å**) ir grafēma un burts latīņu alfabētā, kas tiek lietots vairākās Ziemeļeiropas valodās, īpaši zviedru, dāņu un norvēģu valodā, kur tas ir patstāvīgs patskaņa burts ar savu vietu alfabētā. Tas parasti apzīmē aizmugurējo noapaļoto patskani (fonētiski [oː] vai [ɔ] atkarībā no valodas un dialekta).

Burts "Å" ir cēlies no vēsturiskās rakstības formas *Aa*, kas tika lietota senziemeļu valodās un agrīnajā skandināvu ortogrāfijā. Vēlāk šī dubultā patskaņa forma tika aizstāta ar vienu burtu ar diakritisko zīmi – mazu apli virs burta, kas simbolizē skaņas attīstību un izrunas maiņu.

Atšķirībā no ligatūrām, piemēram, "Æ" vai "Œ", "Å" nav divu burtu savienojums, bet gan modificēts "A" burts ar diakritisko zīmi. Skandināvu alfabētos tas parasti atrodas alfabēta beigās (piemēram, pēc "Z", "Æ" un "Ø").

## Ārējās saites
Maizezers (dabas liegums)

**Maizezers** ir 1977. gadā izveidots, 66,17 ha plašs dabas liegums Limbažu novada Umurgas pagastā. Liegums iekļauj Maizezeru un tam apkārt esošo purvaino teritoriju.

Liegums izveidots aizsargājamo biotopu (oligotrofu līdz mezotrofu augu sabiedrības minerālvielām nabadzīgās ūdenstilpēs un to krastmalās, neskarti augstie purvi, pārejas purvi un slīkšņas un purvaini meži) aizsardzībai.
Liegumā atrodama aizsargājamā dzeloņsporu ezerene, Dortmana lobēlija un retas ežgalvīšu sugas.

Iekļauts *[[Natura 2000]]* — Eiropas nozīmes aizsargājamo dabas teritoriju tīklā.

## Atsauces
Merāno

**Merāno** (, ) jeb **Merana** (, ) ir pilsēta Itālijas ziemeļos, Trentīno-Alto Adidžes reģionā, Dienvidtirolē. Tā atrodas Alpu ielejā pie Paseras un Adidžes upju satekas un ir viena no pazīstamākajām šā reģiona pilsētām. Merāno īpaši izceļas kā kūrortpilsēta un tūrisma centrs, kura attīstību veicinājis maigais klimats, kalnu ainava un ārstniecības tradīcijas. Jau 19. gadsimtā pilsēta kļuva par ievērojamu veselības kūrortu, piesaistot Eiropas aristokrātiju, bet vēlāk arī plašāku tūristu loku. Mūsdienās tā ir viens no nozīmīgākajiem tūrisma galamērķiem Dienvidtirolē.

Pilsētai ir arī būtiska vēsturiskā un kultūras nozīme. Viduslaikos tā bija saistīta ar Tiroles politisko un sabiedrisko dzīvi, bet vēlāk attīstījās kā kultūras centrs ar raksturīgu kūrorta arhitektūru un promenādēm. Mūsdienās Merāno atspoguļo Dienvidtiroles daudzslāņaino mantojumu, kur savijas itāļu un vācu kultūru tradīcijas.

## Atsauces

## Ārējās saites
Šepka (dabas liegums)

**Šepka** ir 2004. gadā izveidots dabas liegums Smiltenes novada Palsmanes, Variņu un Launkalnes pagastā. Dabas liegums iekļauj Šepkas upi un mežu un lauksaimniecības zemju teritorijas abos upes krastos.

Aizņem 356 ha plašu teritoriju. Liegums izveidots, lai aizsargātu retu bezmugurkaulnieku sugas – ziemeļu upespērlenes un biezās perlamutrenes populācijas, kā arī dabiskas upju straujteces biotopu.

Iekļauts *[[Natura 2000]]* — Eiropas nozīmes aizsargājamo dabas teritoriju tīklā. 

## Atsauces
CD Castellón

***Club Deportivo Castellón, S.A.D.*** ir profesionāls Spānijas futbola klubs no Kasteļo de la Planas, kas piedalās Spānijas otrajā spēcīgākajā futbola līgā jeb Otrā divīzijā. Klubs savas mājas spēles aizvada *[[Estadio SkyFi Castalia]]* stadionā, kurā ir 15 500 skatītāju vietas.

Klubs tika dibināts 1922. gadā. Klubs kopumā 11 sezonas ir pavadījis Pirmajā divīzijā.

## Ārējās saites

*
Córdoba CF

***Córdoba Club de Fútbol*** ir profesionāls Spānijas futbola klubs no Kordovas, kas piedalās Spānijas otrajā spēcīgākajā futbola līgā jeb Otrā divīzijā. Klubs savas mājas spēles aizvada *[[Estadio Nuevo Arcángel]]* stadionā, kurā ir 25 800 skatītāju vietas.

Klubs tika dibināts 1954. gadā pēc *[[RCD Córdoba]]* likvidēšanas. Klubs kopumā 9 sezonas ir pavadījis Pirmajā divīzijā, augstāko panākumu, 5. vietu, izcīnot 1964.—1965. gada sezonā.

## Ārējās saites

*
Cultural y Deportiva Leonesa

***Cultural y Deportiva Leonesa*** ir profesionāls Spānijas futbola klubs no Leonas, kas piedalās Spānijas otrajā spēcīgākajā futbola līgā jeb Otrā divīzijā. Klubs savas mājas spēles aizvada *[[Estadio Reino de León]]* stadionā, kurā ir 13 346 skatītāju vietas.

Klubs tika dibināts 1955. gadā. 1955. gadā tas pirmo reizi iekļuva Pirmā divīzijā.

## Ārējās saites

*
Hércules CF

***Hércules de Alicante Club de Fútbol, S.A.D.*** ir profesionāls Spānijas futbola klubs no Alakantas, kas piedalās Spānijas trešajā spēcīgākajā futbola līgā jeb *[[Primera Federación]]*. Klubs savas mājas spēles aizvada *[[Estadio José Rico Pérez]]* stadionā, kurā ir 29 500 skatītāju vietas.

Klubs tika dibināts 1922. gadā. Tas kopumā 20 sezonas ir pavadījis Spānijas augstākajā līgā jeb Pirmajā divīzijā.

## Ārējās saites

*
Didzis Matīss

**Didzis Matīss** (dzimis ) ir futbola treneris, kas 11 gadus vadīja Latvijas sieviešu futbola izlasi.

## Karjera

2000. gadu vidū spēlēja Ķekavas komandā FK Auda. 2008. gadā pēc Sergeja Jemeļjanova aiziešanas viņš pārņēma galvenā trenera amatu. 2009. gadā viņš kļuva par Igora Stepanova asistentu "Audā.

2010. gada janvārī Didzi Matīsu iecēla par Latvijas sieviešu izlases galveno treneri, un viņš atstāja "Audu".

2021. gada 13. jūlijā kļuva zināms, ka Didzi Matīsu amatā nomainījis Romāns Kvačovs. Matīss kļuva par menedžeri sieviešu U-21 izlasei.

2021. gadā Matīss ieguva Eiropas augstāko trenera licenci — *UEFA Pro*.

Kopš 2024. gada Didzis Matīss bija galvenās treneres Lienes Vācietes asistents Latvijas sieviešu U19 izlasē, kā arī vadīja RFS sieviešu komandu Latvijas čempionātā.

2025. gada 13. februārī Didzis Matīss tika apstiprināts par Latvijas sieviešu U-19 izlases galveno treneri pēc tam, kad Liene Vāciete pārņēma Latvijas sieviešu izlases galvenās treneres amatu.

## Atsauces

## Ārējās saites
Otepē augstiene

**Otepē augstiene** () ir augstiene un ainavapvidus Igaunijas dienvidos, Valgas, Pelvas, Tartu un Veru apriņķī. Tā ir viena no trim lielajām Igaunijas dienviddaļas augstienēm (līdzās Hānjas un Sakalas augstienēm). Robežojas ar Ugandi pacēlumu ziemeļos un austrumos, Valgas ieplaku rietumos, kā arī Karulas augstieni Veru–Harglas ieplaku dienvidos. Augstākais paugurs ir Kūtsemegi (217 m vjl), bet zināmākais — Mazais Munameģis (207 m vjl). 

Augstienei raksturīgs ļoti paugurains reljefs, ko veidojuši ledāja nogulumi. Starp pauguriem atrodas daudzas ieplakas ar ezeriem (vairāk nekā 130 ezeru), no kuriem pazīstamākais ir Pihajervs. Augstienes centrālajā daļā atrodas Otepē dabas parks, kas ir lielākais dabas parks Igaunijā.

Pateicoties reljefam un stabilajai sniega segai ziemā, Otepē augstiene ir nozīmīgākais ziemas sporta un tūrisma centrs Igaunijā. Pauguru nogāzēs izveidotas daudzas slēpošanas trases, un augstienes vidusdaļā atrodas Otepē pilsēta, kas tiek dēvēta par Igaunijas ziemas galvaspilsētu.

## Atsauces

## Ārējās saites
Pasauļu karš (nozīmju atdalīšana)

**"Pasauļu karš"** () var būt:
* Herberta Velsa 1898. gada romāns;
* ''The Mercury Theatre on the Air'' 1938. gada radioluga;
* 1953. gada filma;
* 2005. gada filma;
* 2025. gada filma.